Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 807

2. Szakképesítés megnevezése: Terméktervező műszaki menedzserasszisztens. II. A szakképesítés munkaterülete II.1. A szakképesítéssel legjellemzőbben betölthető munkakör, foglalkozás A munkakör, foglalkozás FEOR száma megnevezése Terméktervező műszaki menedzser asszisztens II.2. A szakképesítéssel rokon munkakörök, foglalkozások A munkakör, foglalkozás FEOR száma megnevezése Üzem- és munkaszervező Gépésztechnikus Egyéb műszaki ügyintéző Termelésszervező 1999/70. szám II.3. A munkaterület rövid, jellemző leírása A terméktervező műszaki menedzser asszisztens — mint a műszaki menedzser, illetve mint a terméktervező mérnök közvetlen munkatársa — a megfelelő mélységű terméktervezésre vonatkozó műszaki, informatikai és számítógépkezelési ismeretei, továbbá menedzsment és idegennyelvi ismeretei birtokában műszaki ügyintézői feladatokat lát el. Ennek érdekében: — részt vesz = a terméktervezői tevékenységet megalapozó műszaki, gazdasági, marketing, környezetvédelmi stb. információk gyűjtésében és rendszerezésében, = szakmai irányítás mellett a terméktervezés kreatív tevékenységeiben, = az arculat- és formatervezésben, a vázlatok és változatok elkészítésében, = a terméktervezés rutinjellegű, ismétlődő tevékenységeiben, amelyek egy része alól képes a terméktervező mérnököt mentesíteni, = a terméktervezéshez kapcsolódó gazdasági számítások elvégzésében, = a terméktervezés, mint projekt feladat előkészítésében és végrehajtásában, = a modellek, a minta és kísérleti darabok előállításában, = a kísérletek és mérések előkészítésében és biztonságos lebonyolításában, = a technológus, a gyártó, a minőségbiztosító, az üzemeltető stb. szakemberekkel folytatott konzultációkban és egyeztetésekben, = a hatékony tervező munkához szükséges feltételek és munkahelyi környezet kialakításában és fenntartásában, = a műszaki jelentések és dokumentációk összeállításában, = a terméktervezési tevékenység eredményeinek bemutatásában, esetleges értékesítésében, prezentációk, tájékoztatók szervezésében és végrehajtásában, = a terméktervezői tevékenységekhez kapcsolható vállalkozások menedzselésében, különböző vevőszolgálati és kereskedői tevékenységekben; — folyamatosan ellenőrzi = a terméktervezési folyamat tervezett időbeli előrehaladásának helyzetét, = a felhasznált erőforrások mennyiségét és értékét, = a kísérletek, a kísérleti gyártás és üzemeltetés során felhasznált anyagok, berendezések, műszerek műszaki paramétereit; — gondoskodik = a biztonságtechnikai és környezetvédelmi előírások adaptálásáról, betartásáról, = a hatáskörébe tartozó gépek, műszerek és berendezések megfelelő műszaki állapotáról, = a folyamatos működéshez szükséges anyag-, segédanyag-, gép-, szerszám-, készülék-, mérőeszköz- és energiaellátásról; — együttműködik = a vállalat érintett szervezeti egységeivel (beszerzés, termelés, tervezés, értékesítés, vevőszolgálat), = a vállalat külső partnereivel (beszállítók, vevők, szolgáltató, finanszírozó, ellenőrző, minősítő intézmények), = kutató-fejlesztő intézményekkel; — magasabb szakmai felkészültséget igénylő fizikai jellegű munkák végzése = laboratóriumi feladatok ellátása, = próbaüzemeltetés, hibafeltárás, elhárítás, = részvétel a kísérleti munkákban. III. A szakképesítés szakmai követelményei III.1. A foglalkozás gyakorlása során előforduló feladatcsoportok, feladatok 1.1. Gazdasági, vállalkozói, munkajogi ismeretek alkalmazása — Önálló vállalkozás személyi, gazdasági, pénzügyi, tárgyi, piaci, kereskedelmi feltételeinek elemzése, megteremtése. — Egyéni és társas vállalkozás egyes (könyvelői szakképesítést nem igénylő) adminisztrációs, pénzügyi teendőinek elvégzése. — Piackutatás, költségszámítás és elemzés. — A munkajogi, munkaügyi fogalmak ismerete és alkalmazása, az érdekképviseletekkel való kapcsolattartás. — Önéletrajz, pályázat, munkaszerződés formai szabályainak és tartalmi követelményeinek ismerete. — A munkáltató és munkavállaló legfontosabb jogainak és kötelességeinek ismeretében saját és beosztottjai munkájának megszervezése. 1.2. Munka-, környezet- és tűzvédelmi, biztonságtechnikai előírások ismerete, betartása és alkalmazása — A termékekre és a munkahelyre vonatkozó általános előírások ismerete és betartása. — A termékek és a munkahelyek megfelelő kialakítására vonatkozó előírások ismerete, betartása, megfelelő védőeszközök használata. — A saját és a környezetében dolgozók tűz- és balesetvédelmének biztosítása. 1999/70. szám — A termékekre és a munkahelyre vonatkozó általános és speciális környezetvédelmi előírások ismerete és betartása. — A fogyasztóvédelmi és termékfelelősségi előírások ismerete, alkalmazása. 1.3. A számítógép ismerete, az alapvető felhasználói programok alkalmazása, hálózati ismeretek — A személyi számítógépek és perifériák felépítése, működtetése. — A rendszer- és alkalmazói programok ismerete, kommunikáció a számítógéppel. — Jártasság a szövegszerkesztésben, a táblázatkezelésben és a számítógépes prezentációk készítésében. — A számítógépes hálózatok elméleti alapjainak megismerése, a szolgáltatások ismerete és alkalmazása. 1.4. A menedzsment funkcióinak, a menedzseri feladatoknak és szerepeknek ismerete — A tervezés, szervezés, irányítás és vezetés a működő vállalkozások gyakorlatában. — A menedzseri szerepek ismerete és gyakorlati alkalmazása. — A menedzsment irányzatok, a szervezetek és a szervezeti formák ismerete, a gyakorlati problémák kezelése. — Az emberek és a szervezetek viszonyának ismerete, a valós feladatok megoldása. — A menedzsment gyakorlati alkalmazása (stratégiai menedzsment, innováció menedzsment, változásmenedzsment, projektmenedzsment stb.). — A minőségközpontok menedzsment szemléleti és módszertani alapjainak, a különböző minőségrendszerek gyakorlat orientált ismerete. — Projektek és termékek menedzselésével kapcsolatos feladatok ellátása. 1.5. A marketing fogalmainak és főbb eljárásainak ismerete — A marketing szemléletének érvényesítése a terméktervezésben. — A kielégítendő fogyasztói szükséglet felismerése, piacszegmentálás, a célpiac, a célszerű marketing stratégia megválasztása. — Közreműködés a műszaki fejlődésről, a versenytársakról, a külső környezetről szerzett információk feldolgozásában. — A saját és a versenytársak teljesítményértékelésébe és összehasonlításába való bekapcsolódás. — A marketing mix elemei és alkalmazásuk. 1.6. Az integrált terméktervezés fogalmainak és eljárásainak ismerete — A termék fogalma, jellemzői és életpályája. — A termékfejlesztés folyamata (elvei és szempontjai). — A terméktervezés módszertana, a feladatelemzés, a követelményjegyzék, a termékkoncepciók kidolgozása, értékelése és a megfelelő kiválasztása. — A termékek funkció, gyártás, szerelés, karbantartás, környezetbiztonság és költség szempontú elemzése, hibafeltárás. — Termékmodellek és viselkedésszimulációk. A termékbiztonság és megbízhatóság területei, törvényi és normatív előírásai. — Az ergonómia szerepe és alkalmazása a terméktervezésben, az antropometriai tervezés és elemzés. 1.7. Műszaki dokumentációk összeállítása és alkalmazása — Grafikai eszközök és használatuk ismerete, a kreatív és fantáziarajzok szerepe. A számítógépes grafika alapjai és felhasználói alkalmazása. — A terméktervezés dokumentációinak ismerete, terméktől függő modellek elkészítése és bemutatása. — A lay-out tervezés eszközeinek és módszereinek ismerete, a desk-top publishing szoftverek alkalmazása. — Ipari termékek műszaki rajzainak készítése és elemzése. — Anyagszükséglet meghatározása. — Számítógépes rajzolás, szerkesztés és modellezés (CAD) eszközének használata, rutinjellegű feladatainak megoldása. — Műszaki jegyzőkönyvek készítése. 1.8. Munkafolyamatok megtervezése és előkészítése, a munka ellenőrzése — A terméktervezés mint projekt esetében az elvégzendő munkafolyamatok elemzése, a tevékenységek meghatározása. — A gyártási folyamat és alapvető erőforrás igényeinek felmérése, elemzése. — A projektmenedzsment eszközeinek ismerete és használata. — A logikai és időtervezés elvégzése. — A kapacitástervezés és az erőforrásallokáció gyakorlata. — Az irányítás, a munka ellenőrzése és értékelése. — A minőségmenedzsment adatgyűjtési, elemzési és értékelési feladatainak előkészítése, gyakorlata. — Karbantartási stratégiák gyakorlati megvalósítása. 1.9. Kommunikáció — A munkakör ellátásával kapcsolatos szakmai és üzleti megbeszélések lefolytatása (idegen nyelven is). — Megrendelések, számlák, jegyzőkönyvek, jelentések, technológiai dokumentációk, ajánlatok valamint pályázatok (egyes részeinek) összeállítása és prezentálása. 1999/70. szám III.2. Követelmények 2.1. Gazdasági, vállalkozói, munkajogi ismeretek alkalmazása A műszaki menedzserasszisztensi feladatok ellátása érdekében alkalmazás szintjén ismernie kell — a gazdasági, vállalkozási, pénzügyi és jogi alapfogalmakat; — a gazdálkodás, a vállalkozás személyi, jogi, pénzügyi, tárgyi, piaci feltételeit; — a legfontosabb adójogszabályokat; — a piackutatás, költségelemzés, gazdálkodás módszereit, folyamatait; — a munkavállaló, valamint a munkáltató jogait és kötelességeit; — a számítógépes ügyviteli szervezést. 2.2. Munka-, környezet- és tűzvédelmi, biztonságtechnikai előírások ismerete, betartása és alkalmazása A biztonságos termékek fejlesztése és a munkavégzés érdekében az általános munka-, környezet- és tűzvédelmi, biztonságtechnikai előírásokon túlmenően, alkalmazás szintjén ismernie kell — a termékek és munkahelyek kialakítására vonatkozó ergonómiai szempontokat; — a leggyakrabban előforduló baleseti veszélyeket, a megelőzés és elhárítás eszközeit; — a különböző munkafolyamatok végzése során leggyakrabban előforduló baleseti, tűzvédelmi veszélyeket, azok megelőzésének, elhárításának lehetőségeit; — a termékekre és a munkahelyre jellemző általános és speciális környezetszennyezési forrásokat, illetve az elhárítás módszereit; — a fogyasztóvédelmi és termékfelelősségi törvény előírásait. 2.3. A számítógép ismerete, az alapvető felhasználói programok alkalmazása, hálózati ismeretek A terméktervezés gyakorlati feladatainak megoldása érdekében legyen képes — kommunikációs kapcsolatra a számítógéppel az általa megismert operációs rendszeren keresztül; — információkeresésre a számítógépes hálózatokban (Internet); — ismerje a szövegszerkesztés funkcióit és kezelésüket; — legyen képes írásos dokumentumokat előállítani; — tudjon táblázatkezelő felhasználásával nyomtatványokat készíteni, adatokat feldolgozni és ábrázolni. 2.4. A menedzsment funkcióinak, a menedzseri feladatoknak és szerepeknek ismerete A hatékony szervezeti működés érdekében az általános ismereteken túl alkalmazási szinten ismernie kell — a csoportképzés és a csoportos munkavégzés szempontjait; — a motivációs rendszerek működtetésének problémáit; — a leggyakrabban előforduló kommunikációs problémákat; — a szervezetben jelentkező konfliktusok kezelésének, feloldásának módjait; — a terméktervezés kapcsolódását a stratégiai, az innováció, a projekt és a változás menedzsment technikáihoz. 2.5. A marketing fogalmainak és főbb eljárásainak ismerete A sikeres terméktervezés érdekében alkalmazási szinten ismernie kell — a marketing információk célszerű felhasználását és feldolgozását elősegítő eljárásokat; — a hatékonyan alkalmazható marketing stratégia kialakításának és alkalmazásának módszereit és megoldásait; — a teljesítményértékelés és a versenytársak minősítésére szolgáló alapvető eljárásokat; — a marketing mix elemeinek hatását a tervezői munkafolyamatra. 2.6. Az integrált terméktervezés fogalmainak és eljárásainak ismerete A terméktervező mérnök kreatív tevékenységének segítéséhez alkalmazási szinten ismerni kell — a terméktervezési folyamat tevékenységeit, szabályait és technológiáit; — a követelményjegyzék összeállításának módszerét; — a termékkoncepciók kidolgozásának és értékelésének eljárását; — a termékek műszaki, gazdasági és felhasználói értékelésének technikáját; — az ergonómia, a minőség, a gyártás és a biztonság szempontú tervezés metódusát; — a termékelőállítási folyamat elemeit, alapvető gyártási, szerelési és ellenőrzési technológiáit és eszközeit; — az üzemeltetés és karbantartás feladatait, stratégiáit. 2.7. Műszaki dokumentációk összeállítása és alkalmazása A különböző dokumentációk összeállítása és alkalmazása érdekében az alkalmazás szintjén ismerni kell — az alapvető grafikai eszközök használatát; — a számítógépes grafikai tervezés főbb megoldásait és az animációs technikákat; — a terméktervezés dokumentumainak kidolgozását; — a termékek különböző modelljeinek elkészítési lehetőségeit; — a műszaki ábrázolás szabályait, a szabványokat; 1999/70. szám — a számítógéppel támogatott szerkesztői programok (CAD) használatát; — a személyi számítógép működési elvét, főbb műszaki jellemzőit, az operációs rendszer fogalmát és főbb típusait, valamint a korszerű felhasználói programokat. 2.8. Munkafolyamatok megtervezése és előkészítése, a munka ellenőrzése A munkafolyamatok megtervezése és előkészítése érdekében — ismerni kell a fejlesztési, gyártási, minőségbiztosítási és értékesítési folyamatát, erőforrás- és információszükségletét, szervezeti felépítését; — alkalmazni kell a projektmenedzsment eljárás- és eszközrendszerét; — tudni kell a műveleteket önállóan tervezni; — képesnek kell lennie egy projekt irányításához szükséges információk összegyűjtésére és azok döntések előkészítését szolgáló prezentálására; — biztosítani kell a tervezett munkavégzéshez szükséges erőforrásellátást; — ellenőrizni és értékelni kell a munkafolyamatokat és a projektek paramétereit. IV. A szakképesítés vizsgáztatási követelményei IV.1. A szorgalmi időszak, a számonkérés módjai, a félévek értékelése A képzés időtartama: 2 év (négy szemeszter). A szorgalmi időszak, a szakmai gyakorlat és a vizsgaidőszak alkot egy szemesztert. Az egyes szemeszterek eredményes (elégtelen érdemjegyet nem tartalmazó) befejezése feltétele a következő tanulmányi időszak megkezdésének. A teljesítmény folyamatos értékelésénél, a számonkérésnél alkalmazott eszközök: — félévközi (témazáró) dolgozatok és részvizsgák; — önálló feladatok megoldása (mérések); — kommunikációs gyakorlatok, prezentációk; — félévet lezáró szóbeli, írásbeli vagy szóbeli és írásbeli részből álló vizsgák; — a gyakorlati munkavégzés igazolása. A szemesztereket az egyes érdemjegyek átlagával és a megszerzett kreditpontokkal értékelik. IV.2. A szakmai vizsga célja A szakmai vizsga célja annak megállapítása, hogy a vizsgázó elsajátította-e az adott munkakörök betöltéséhez szükséges, a szakmai követelmények által meghatározott ismeretanyagot. A szakmai vizsgát a „Szakmai vizsgáztatás általános szabályairól és eljárási rendjéről” kiadott, a munkaügyi

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes